open-index/open-wikipedia-markdown huggingface dataset:
Georg Stang

**Hans Georg Jacob Stang** (født 17. februar 1858 i Christiania, død 11. september 1907 samme sted) var en norsk offiser og politiker (V). Han var Norges forsvarsminister fra 1900 til 1903.

Stang ble født inn i en politisk familie, hvor hans far Jacob Stang var norsk statsminister i Stockholm i 1888-89 og stiftamtmann. Hans mor var kvinnesakskvinnen Anna Stang. Georg Stang var venstremann, unionsmotstander og republikaner.

Stang satt i Befestningskommisjonen av 1899 hvor han gjorde seg bemerket ved å gå sterkt inn for å bygge ut forsvarslinjen langs Glomma, (Glommalinjen) fra Fredriksten festning i Halden til Kongsvinger og Elverum. Da han ble forsvarsminister i 1900 fikk han anledning til å følge opp dette ønsket, og han blir regnet som «grensefestningenes far». 

Han måtte gå av som forsvarsminister i 1903 etter at han i Stortinget hadde røpet interne uenigheter i Regjeringen, og ble etter eget ønske kommandant på Oscarsborg festning, hvor han tjenestegjorde fra 15. september 1903 til sin død i 1907.

Stang er begravd på æreslunden ved Vår Frelsers gravlund i Oslo, hvor det i 1909 ble reist en statue av ham utført av Gustav Lærum. Den populære hurtigskytingskonkurransen Stangskytingen på Landsskytterstevnet er oppkalt etter ham.

## Referanser

## Eksterne lenker
* 
*
Samir Šarić

**Samir Šarić** (født 27. mai 1984) er en bosnisk fotballtrener og tidligere fotballspiller som er hovedtrener for Sandefjord Fotball G16-lag. 

Šarić spiller spiss og har tidligere spilt for FK Sarajevo, Umeå FC og Løv-Ham. På grunn av FIFAs regler om at en spiller bare kan spille obligatoriske for to klubber i tidsrommet 1. juli til 30. juni det påfølgende år måtte Løv-Ham søke om dispensasjon for at Šarić kunne spille før 1. juli 2007. Denne dispensasjonen ble ikke godkjent før slutten av mai og Šarić fikk sin debut for Løv-Ham i hjemmekampen mot Mandalskameratene. Etter at Šarić debuterte spilte Løv-Ham syv kamper i serien på rad uten tap.

Etter sesongen ble Šarić kåret til årets spiller i Løv-Ham av supporterklubben Selskapsløvene.

## Referanser


## Eksterne lenker
* 
* Sandefjord Fotball.no – Spillerens profil
Trond Amundsen

**Trond Amundsen** (født 1971) er en norsk fotballtrener.

Amundsen ble utnevnt til trener i Kongsvinger den 20. november 2009, men sa opp jobben den 12. april 2010. Frem til da hadde han vært trener for Løv-Ham (fra 12. desember 2006). Før dette igjen hadde han jobbet som spillerutvikler i Kongsvinger. 

Han har tidligere vært trener for U21-laget til brasilianske Santos, hvor han blant annet var trener for Robinho. Høsten 2008 forlenget Amundsen kontrakten med Løv-Ham slik at han hadde kontrakt ut 2010-sesongen, etter at han tidligere på året blant annet hadde vært koblet til Sandefjord Fotball.

Amundsen overtok som hovedtrener i Fredrikstad etter at Tom Freddy Aune trakk seg i mai 2012.

Amundsen er utdannet kjemiingeniør. 

## Referanser


## Eksterne lenker
*
Suwon World Cup Stadium

**Suwon World Cup Stadium** (Big Bird Stadium) er et fotballstadion i Suwon i Sør-Korea. Stadionet er hjemmebanen til Suwon Samsung Bluewings og har vært det siden 2002. Kapasiteten er på 43&nbsp;188. Stadionet ble brukt til fire kamper i fotball-VM 2002.

## Kamper i fotball-VM 2002

*Gruppespill, 5. juni 2002:  &ndash;  3&ndash;2
*Gruppespill, 11. juni 2002:  &ndash;  3&ndash;3
*Gruppespill, 13. juni 2002:  &ndash;  2&ndash;5
*Åttendedelsfinale, 16. juni 2002:  &ndash;  1&ndash;1, 3&ndash;2 på straffesparkkonkurranse
## Referanser


## Eksterne lenker
*
Chris Weitz

**Christopher John «Chris» Weitz** (født 30. november 1969 i New York City) er en amerikansk produsent og regissør. Mest kjent er han kanskje for å ha innehatt regien av *[[American Pie (film)|American Pie]]*, *[[About a Boy]]* og en rekke andre filmer sammen med sin bror Paul Weitz. Han er sønn av skuespilleren Susan Kohner og forfatter/motedesigner John Weitz.

Weitz har en grad i engelsk litteratur fra Trinity College ved University of Cambridge.

Weitz har også jobbet som skuespiller; han spilte en av hovedrollene, *Chuck*, i komedie/drama-filmen Chuck & Buck fra år 2000 og innehadde også en rolle i filmen Mr. & Mrs. Smith.

Weitz skrev filmen *[[Antz]]* sammen med Todd Alcott og Paul Weitz, og regisserte About a Boy sammen med sistnevnte.

## Referanser


## Eksterne lenker
* 
* His Dark Materials, intervju
* Times-reportasje om His Dark Materials
Hagafjellet

**Hagafjellet** er et fjell i Nærøysund kommune i Trøndelag. Det ligger innerst i Oppløyfjorden og har en høyde på 383 meter over havet. Ved foten av fjellet, ligger gården Hagen. Vis-à-vis Hagafjellet, på den andre siden av Oppløyfjorden, ligger tettstedet Salsbruket.

Ved foten av fjellet, like ved gården Hagen står Norkrings radiosender, *Salsbruket 2* som sendte analoge TV-signaler i bakkenettet før nettet ble nedlagt i november 2009.

Senderen *Salsbruket 2* hadde følgende egenskaper:
*NRK1 (1 Watt) i kanal 10 (210.25 MHz)

I dag er senderen ikke i bruk. Sendermasten brukes nå av Telenor og Netcom og dekker Oppløyfjorden og Salsbruket med mobiltelefoni og mobildata.

## Referanser
Elvalandet

**Elvalandet** er ei øy i Namsenfjorden i Namsos kommune i Trøndelag. Øya har et areal på 38,18&nbsp;km².

## Referanser
Hoddøya

**Hoddøya** er ei øy i Otterøy sokn i Namsos kommune i Trøndelag. Hoddøya ligger i Namsenfjorden, rundt 15 kilometer vest for Namsos by. Øya har et areal på 10,3&nbsp;km².

I 1922 ble det funnet en spydspiss i bronse fra bronsealderen ved Svartvatnet på Hoddøya. Spydspissen måler 58 centimeter og er en av Nord-Europas største i sitt slag. Hoddøyspydet er utstilt på Vitenskapsmuseet i Trondheim.

## Referanser
Kurt-Allan Nilsen

**Kurt-Allan Nilsen** (født 9. desember 1954) er en norsk politiker og tidligere ordfører i Tysfjord kommune fram til 2007 for en lokal liste.

Han er bosatt i Kjøpsvik, som er administrasjonstedet i kommunen.

## Referanser
Herbert Stemmer

**Herbert Stemmer** (født 30. august 1899 i Osnabrück i Niedersachsen, Tyskland, død 1974) var en tysk jurist og offiser som kjempet i Norge under andre verdenskrig. Han deltok også i første verdenskrig og var i en periode engelsk krigsfange. 

## Kampene langs Randsfjorden
Stemmer var sjef for 9. kompani/IR 236 under en av de mest omfattende kampene i Sør-Norge, kampene langs Randsfjorden, i Ådalen og Valdres under andre verdenskrig, og ledet styrken som representerte det største enkeltstående tapet for de tyske styrkene i dette slaget. Han ble skutt og hardt skadd og deretter tatt til fange under kampen om Bagnsbergatn gård. Bangsbergatn gård ligger på brinken av en skogvidde som strekker seg over til Tonsåsen. De tyske styrkene ble forfulgt langs veien fra Bagnsbergatn og til Gubberud og videre til Breidablikk, hvor det er veideler mellom Tonsåsen, Leirskogen og Østre Bagn. Senere var det nye kamper i dette veidelet.

Herbert Stemmer ledet avdelingen som ble nedkjempet på Bagnsbergatn etter sammenstøtet i Gråbeinhølen. De angripende tyske styrkene i Bagn mistet ett kompani i to påfølgende trefninger i løpet av et halvt døgn. Et normalt krigsoppsatt tysk infanterikompani var på 191 mann. Kampene i Bagn var det første stedet der en styrke av denne størrelsen (Gruppe Daubert med III. bataljon / IR 236 og III. bataljon / IR 159 med støttemannskaper) ble drevet på retrett under den andre verdenskrig.

## Etter krigen
Han kom ikke tilbake i aktiv krigstjeneste etter kampene i Norge og hadde en skuddskade i en hånd. Han var støttemedlem av NSDAP fra 1933 til 1939 og medlem av forskjellige nazistiske juristorganisasjoner  fra 1933 til 1945. På slutten av krigen var han med i Selbschutz og reservestyrken Volkssturm, ifølge Niedersächsische Landesarchiv. Etter krigen ble han registrert som avnazifisert uten å ha gått gjennom noe program. Det blir hevdet at han ble etter krigen brukt som advokat av britene under oppgjøret med nazistene. Stemmer døde i 1974.

Kampene i Bagn har vært brukt i undervisningen på Krigsskolen. Kampene i Gråbeinhølet og på Bagnsbergene gård ble filmatisert og har fått statlig norsk støtte.

## Se også
* Kampene langs Randsfjorden, i Ådalen og Valdres
* Kampen ved Breidablikk
* Kampen i Gråbeinhølet
* Kampene ved Islandsmoen
* Skiløperpatruljen i Mørkedalen

## Referanser


## Bibliografi
* *Verträge auf wiederholte Leistungen*, Marburg an der Lahn, 1922

## Litteratur
* Andreas Hauge; *Valdres 1940, Kampen i Gråbeinhølet, på Bagnsbergane gård og ved Brediablikk*, Forsvarsmuseet 1986. 
* Andreas Hauge; Werner-Hagen, Knut; *Bagn 1940*, Forsvarsmuseet, Oslo, 2002, ISBN 82-91218-26-9, 
*
Straumsbotn (bygd i Senja)

**Straumsbotn** er ei bygd i Senja kommune på Senja i Troms. Den ligger på østsiden av fjorden Straumsbotn, en sidearm av Bergsfjorden.

Fylkesvei 86 går gjennom bygda, og her starter også fylkesvei 862, som går nordover mot kommunesentret Skaland og videre mot Senjahopen og Botnhamn. Fylkesvei 86 går på sin side østover mot Finnsnes og vestover mot Torsken.

## Straumsnes grunnkrets
Straumsbotn og området rundt utgjør **Straumsnes grunnkrets**(*). Den omfatter nedre del av Svanelvdalen i sørøst, hele Straumsbotn og i nordvest bygdene Straumsnes og Finnsæter, samt Flatneset og indre del av Bergsfjordens skjærgård. Areal: 123,8&nbsp;km².

På Finnsæter ligger Senjatrollet, som er et populært stoppested for turistene.

Straumsnes grunnkrets grenser i nord til Bergsbotn, og over fjorden ligger dessuten Skaland og Bøvær. I vest grenser grunnkretsen til Hamn. I sør går grensen mot Torsken grunnkrets, samt mot Sørli. I øst har Strømsnes grense mot Svartfjell og Kvanli.

Innbyggertall:

(*) I statistikkbanken bruker SSB navneformen *Strømsnes*.
Blomøyna

**Blomøyna** er ei øy i Øygarden kommune i Vestland. Øya er den nest største øya i Øygarden, og har et areal på 9,1 km². Øyas høyeste punkt er Blomøyknuten, som ligger 73,9 meter over havet. Dette er også det høyeste punktet i hele Øygarden.

Blomøyna ligger nord for øyene Rongøyna og Ono og sør for One. Det er bruforbindelse både nordover til One og sørover til Rongøyna, og videre inn til fastlandet ved Bergen. Øya har litt over 500 innbyggere.

## Referanser
Ona (Øygarden)

**Ona** (også kalt **One**, **Oen, Oni** og **Oøy**) er ei øy i Øygarden kommune, Vestland. Her ligger Kollsnes, der Troll-ledningen blir ført i land.

## Referanser
Skorpa (Flora)

**Skorpa i Flora** er ei øy i Kinn kommune, Sogn og Fjordane, rett vest for Florø. Arealet er 9 km². Flere fjell dominerer øyas landskap. Høyeste punkt er *Blåkollen* som rekker 393 meter over havet. *Skorpevågen* er øyas sted for rutebåtanløp. 

## Referanser
Jacob Stang

**Hans Georg Jacob Stang** (født 17. november 1830 i Nannestad, død 1. mars 1907 i Kristiansand) var en norsk jurist, embetsmann og politiker. Han var Norges statsminister i Stockholm 1888–1889 og stiftamtmann i Christiansand stift 1889–1905.

Stang var prestesønn, og tok juridisk eksamen i 1852, arbeidet noen år som dommer i Christiania før han i 1859 etablerte praksis på Kongsvinger, hvorfra han også redigerte *[[Hedemarkens amtstidende]]*. Fra 1878 til 1884 var han byrettsdommer i Kristiania.

Han var en slektning av Johan Sverdrup, og ble trukket inn i politikken som medlem av regjeringen Sverdrup i 1884. Han var statsråd fra 1884 til 1889: Han var statsråd ved statsrådsavdelingen i Stockholm 1884–1885; innenriksminister 1885–1886; atter i Stockholm 1886–1887; justisminister 1887–1888 og leder for statsrådsavdelingen (statsminister) i Stockholm 1888–1889.

Fra regjeringsskiftet i 1889 til 1906 var Stang amtmann i Lister og Mandals amt. Han var stortingsrepresentant for Flekkefjord 1892–94 og fremstod da som en av lederne i Moderate Venstre.

Han var gift med kvinnesakskvinnen Anna Stang. Hans sønn Georg Stang var forsvarsminister 1900-1903.

## Utmerkelser
Stang ble tildelt flere ordener for sitt virke. Han ble i 1885 av kongen utnevnt til ridder av St. Olavs orden og ble 21. juli 1891 forfremmet til storkors  «for fortjenstlig Embedsvirksomhed». Stang var 1888 til 1889 kansler for St. Olavs orden. Han var også innehaver av storkors av Dannebrogordenen og storkors av Nordstjerneordenen.

## Referanser


## Litteratur
* *Den Kongelige norske Sankt Olavs orden 1847-1947*,  utgitt av ordenskanselliet ved O. Delphin Amundsen, Oslo: Grøndahl & Søns Forlag, 1947.

## Eksterne lenker
* 
* 
*  regjeringen.no: ''biografi''
Nerlandsøya

**Nerlandsøya** er ei øy i øygruppa Sørøyane i Herøy kommune, Møre og Romsdal. Arealet er 14,6 km².

Nerlandsøya er den tredje største øya i kommunen etter Gurskøya og Leinøya, og ligger nordvest for Skorpa og vest for Bergsøya. Innbyggertallet pr 01.01.2018 var 871, fordelt på grunnkretsene Kopparstad, Kvalsund og Kvalsvik.

## Geografi
Nerlandsøya er skilt fra Skorpa av Skorpesundet og fra Bergsøya av Søre Vaulen. Fylkesvei 20 kommer over til Nerlandsøya fra Bergsøya, via Nerlandsøybrua. Denne veien deler seg og går så videre mot henholdsvis Kopperstad og Kvalsvika (da som fylkesvei 21). På østsiden av øya ligger Breidsundet og Holmefjorden, som skiller øya fra Remøya.

## Topologi
Øya har fått navn etter de lave delene av øya, da spesielt midt mellom fjellmassivet Kvalsundfjellet og det som Mulefjellet er en del av. Den laveste delen av dette området har også fått navnet Nerland. Den høyeste toppen, som ligger på Kvalsundfjellet, er Varden og er 430 meter høy. Sørøst på øya, øst for Kvalsundfjellet, er det også lavt og til en viss grad mulig å drive jordbruk. I vest, mellom Kvalsundfjellet og Mulefjellet, ligger Mulevika som siste stoppested før Atlanterhavet. Øya er også blitt kalt Kvalsvikøy.

## Referanser
Sørøyane

**Sørøyane** er ei øygruppe i Herøy i Møre og Romsdal, Møre og Romsdal. Den omfatter bl.a. øyene Nerlandsøya, Leinøya, Remøya (Rimøya), Bergsøya, Runde og Skorpa og ligger på søre Sunnmøre.

De siste tiårene har Sørøyane i stadig større grad blitt et begrep som omfatter alle øyene på Ytre Søre Sunnmøre. Det vil si kommunene Hareid, Herøy, Sande og Ulstein. I tillegg til øyene som allerede er nevnt, snakker vi da blant annet om Hareidlandet, Dimna, Hatløya, Eika, Gurskøya, Sandsøya, Voksa og Kvamsøya.
Anne Lind

**Anne Lind** (født 1948) er en norsk forfatter. 

Lind vokste opp i Ames, Iowa, USA, med norske foreldre. Hun flyttet til Oslo i 1960 og har vært bosatt på Lista siden 1975. 

Lind debuterte med *Hjemhein A/S : 13 mareritt* i 1980.

Som deltaker på Diktkammeret bruker hun nicket Zooey. 

## Bibliografi
* 1980 – *Hjemheim A/S : 13 mareritt* (Gyldendal)
* 2007 – *Haiku à la Zooey* (Forlaget Kristiansen)
* 2009 – *Dikt à la Zooey : Fra jordbærskuffer & transkap* (Forlaget Kristiansen)
* 2011 – Representert med fire dikt i *Diktkammeret 10 år : Å våga seg ut i ord* (Samlaget)
* 2019 – *Sjå! See!* (Vormedal Forlag) med Audgunn Vilhelmsen og Alfred Vaagsvold
* 2025 – *Ode til Billy Buck / Ode to Billy Buck* (Culicidae Press)

## Referanser
Orion (sang)

«**Orion**» er en instrumentallåt av Metallica fra albumet *[[Master of Puppets]]*. 

Låten er skrevet av bandets daværende bassist, Cliff Burton, i samarbeid med resten av bandet. Den ble lansert 28. februar 1986, og sangen er ifølge mange Cliff Burtons beste komposisjon i hele hans musikalske karriere. Det var også en av Burtons favorittsanger, etter «Master of Puppets». Metallica har flere ganger spilt deler av sangen på konserter, men det var ikke før 3. juni 2006 på Rock am Ring-festivalen på Nürburgring, Tyskland, at hele sangen ble spilt.

I forbindelse med *Master of Puppets* 20-årsjubileum, ga det britiske rockemagasinet *[[Kerrang!]]* ut en CD med sangene fra albumet framført av andre artister. «Orion» ble på dette albumet spilt av det amerikanske bandet Mastodon.
Husøya (Bjugn)

**Husøya** er ei øy i øygruppa Tarva i Ørland kommune, Trøndelag. Arealet er 7,8 km².  Sørenden av øya brukes som skytefelt for luftforsvarets base på Ørland.

Tarva fyr er et kulturminne fra 1800-tallet. 

På Husøya finner man bla. rester av det tyske kystfortet MAB 1./507 Husøya. Besetningen på selve batteriet var på ca 230 mann. Batteriet var det første tunge batteriet tyskerne satt opp i Norge. Øyas kanonbatteribesto av 28 cm tyske slagskipskanoner fra 1. verdemskrig med skuddvidde 34 600 meter. Blir i dag benyttet som fjøs.  En betongvei- til transport av ammunisjon - fører fram til kanonbatteriet.  En bygning nær ved var ammunisjonslager  Det er flere bomberom nær ved kanonbatteriet.  
Kaianlegg med spor etter laste - og lossekraner.  Ved siden av er en forlegningsbrakke.  Det er minefelt flere steder i øyas ytterkant.   

Kulturmiljøet med ruinen av fortet er detaljregistrert men ikke vernet. 

## Referanser
Borgan

**Borgan** er ei øy og ei bygd i Nærøysund kommune i Trøndelag. Øya tilhører øygruppa Vikna, og arealet er 6,2 km².

Borgan er ei lav øy; det høyeste punktet på øya er Trollskardstindan på 89 meter over havet. Øya ligger like øst for Kalvøya og vest for Ytter-Vikna. På øya er det funnet spor av bosetning fra vikingtiden.

Borgan er en del av Borgan og Frelsøy Naturreservat.

Bygda Borgan ligger på sørøstsida av øya og er den vestligste bosetninga i kommunen.

Det er fergeforbindelse fra Borgan til Ramstadlandet på Ytter-Vikna og Fv509 som går til Austafjord. Fra Ramstadlandet er det 6,5 km til Austafjord, og 36 km til Rørvik.  

Fra fergekaia på Borgan går det kommunal vei nordover til Risøyvika, sundet som skiller Borgan fra Kalvøya, og sørover til rundt 1 km sørvest for fergekaia.  

Borgan er et gammelt post-, handels- og dampskipsanløpssted i Vikna.  

Borgund i Namdalen poståpneri ble opprettet 1.7.1902. Navnet ble endret til Borgann i 1939. I 1973 ble statusen endret til postkontor. Postkontoret 7930 Borgann ble nedlagt 30.04.1996.

Borgan var et av anløpsstedene for den gamle lokalbåten Vikna.

Borgan er også et av de gamle skolestedene i Vikna. Skolen ble nedlagt i 1980, og elevene ble overført til Austafjord skole. Skolebygninga står fortsatt. 

På Borgan er det ei gjestehavn

Borgan har 20 innbyggere pr. 1. januar 2021

## Se også
* Ferjesambandet Borgan–Ramstadlandet
* Borgan og Frelsøy naturreservat og dyrelivsfredning

## Referanser


## Litteratur
*
Hovden (Flora)

**Hovden** er ei øy i Hellefjorden i Sunnfjord, nord for Florø i Kinn kommune i Vestland. Arealet er 14,6 km². Grunnkretsen Hovden/Barekstad hadde 34 innbyggere pr. 1. januar 2017.

Rutebåtene som går til Hovden, legger til på Barekstad, som ligger sør på øya.

## Referanser
Fosen (Karmøy)

**Fosen** er ei øy i Karmøy kommune, øst for Kopervik på andre siden av Karmsundet. Arealet er 12,3 km². Det høyeste punktet på Fosen er Arafjellet som er 80 meter over havet. Øya har veiforbindelse til fastlandet med fylkesvei 831.

## Referanser
Ten Pence

**Ten pence** er en britisk mynt som først ble produsert i 1971 etter desimaliseringen. Den er verdt en tiendedel av et britisk pund. 

Two Shilling mynten som ble produsert før 1971 gikk som en ti pence, i og med at den var verdt en tiendedel av et pund, altså det samme som 10 nye pence. 10-pence myntene ble laget i samme størrelse som den gamle 2 shilling-mynten, men i 1992 ble 10-pence mynten laget i en mindre størrelse og 2 shilling-myntene ble dermed tatt ut av sirkulasjon.
Remøya

**Remøya** er ei øy i øygruppa Sørøyane i Herøy kommune, Møre og Romsdal. Arealet er 3,6 km². 

Man kjører forbi Remøya når man skal til Runde. Leinøya er også ei naboøy til Remøya. Det er bru mellom Remøy og Remøyholmen, Remøybrua; og bru mellom Remøy og Runde, Rundebrua. Remøya har en nå nedlagt skole og et bedehus, disse bygga blir brukte ved høgtider som 17. mai og juletider. På bedehuset drives blant annet møtevirksomhet, søndagsskole, barnekor og ungdomsklubb, i tillegg til noen basarer gjennom året. Ved skolen er det en ballbinge hvor man kan spille fotball, håndball, volleyball, basketball og mye annet. Ballbingen er eid av Remøy grendelag. Skolen ble bygd i 1939. Postadressa er 6094 Leinøy. Remøya ligger nær Fosnavåg. 

## Referanser
Hiskjo

**Hiskjo** er en øy og et fiskevær i Bømlo kommune i Vestland fylke.

## Historie
Hiskjo er et gammelt øysamfunn. Øyen er nevnt i skriftlige kilder fra så tidlig som 1563, da skrevet Hyskenn. På folkemunne kaller man av og til Hiskjo for Hisken.  Før i tiden var det et klyngetun som lå omtrent der skolehuset ligger nå. Man kan fortsatt se rester etter denne gamle bebyggelsen med "Olsamuren" som er en forlatt  husgrunn, "Foldrøyhuset" og steinbryggene i stranden nedenfor. 

## Etymologi
Hvor navnet Hiskjo kommer fra, er ukjent. En teori er at det kommer fra det norrøne ordet "*hít",* som er en skinnsekk laget av flådd dyrehud. I denne sammenhengen kan de være de mente "avskåret" eller "kløvet" med referanse til topografien på øyen. En annen teori er at navnet stammer fra det eldre ordet "hissa", "vannsele", og at den gamle formen på navnet "Hiskjo" kan ha vært Hisk eller Hysk.

Øst for Hiskjo ligger Hiskholmen; et gammelt gjestgiversted, sjenkested, kremmersted og røkeri med røtter tilbake til 1600-tallet. 
Hiskjo fikk veiforbindelse med fastlands-Bømlo den 29. november, 1979, da Hiskabrua ble åpnet.

## Referanser
Barmøya

**Barmøya** eller **Barmen** er ei øy i Stad kommune i Vestland, sør for Stadlandet. Arealet er 9 km². 

Bygda Barmen ligger på sørsida av øya og har fergeforbindelse til Sandvik og Fylkesvei 618.

## Referanser
Rugsundøy

**Rugsundøy** er ei øy ved innløpet til Nordfjord i Bremanger kommune, i Vestland fylke. Arealet er 10,7 km².

Øya ligger i retning øst- vest, med Nordfjord på nordsiden og Hornelsfjorden og Skatestraumen på sørsiden. Mot øst ligger Rugsundet, kjent for sitt handelssted og gjestgiveri. Fjellet Hornelen på Bremangerlandet er Rugsundøys nabo, lett synlig fra store deler av øya. 

Rugsundøy var lenge uten veiforbindelse til omverdenen. Bremangersambandet, med Hornelsvegen, eller fylkesvei 616 med undersjøisk tunnel Skatestraumtunnelen og Rugsundbrua. Anlegget åpnet år 2002. 

## Referanser
Drammenskalderaen

**Drammenskalderaen** er en kaldera i Drammensmarka i Buskerud. Kalderaen tilhører Oslofeltets geologi.

## Referanser


## Litteratur

* Odd Halsen: *Drammenskalderaen. Kart, s.hv.* 1961
Andabeløya

**Andabeløya** (også skrevet **Andabeløyna**) er ei øy i Flekkefjord kommune, rett øst for Hidra. Arealet er 4,80&nbsp;km².

Helt nord på øya ligger stedet Andabeløy, som har fergeforbindelse til Abelnes på fastlandet. Den sørlige delen av øya inngår i Flekkefjord landskapsvernområde. 

Av næringer på øya finnes det en selvbetjent dagligvarebutikk, og før fantes det en hermetikkfabrikk på øya.

## Referanser
Rauer

**Rauer** eller **Rauøy** er ei øy i Oslofjorden som hører til Fredrikstad. Arealet er 3,01 kvadratkilometer, og det høyeste punktet er 51 meter over havet. Navnet uttales /rau'e/ (også /rau'er/). Fra Nøtterøy har det blitt notert ei eldre uttale /ru'i/. Navnet var på gammalnorsk *Rugøy*. Førsteleddet er kornslaget rug.

Øya er i sin helhet viet Forsvaret. Her finner en Rauøy fort, et av fortene i Oslofjord festning. 9. april 1940 ble Rauøy fort varslet om det tyske angrepet av bevoktningsfartøyet «Pol III». Fortet åpnet ild, men uten virkning. Det ble senere angrepet av tyske infanteristyrker og ble oppgitt om ettermiddagen den 10. april. De tyske styrkene led tap på Rauøy. 

På øya er det etablert fem separate naturreservater, alle opprettet 16. april 2010. Det største er Rauer naturreservat på vestsiden med 994 daa, det minste er Bogenlia på østsiden med 18 daa. Størstedelen av øya er i den særegne rombeporfyrkonglomerat.

## Referanser
Date Masamune

**Date Masamune** (japansk: 伊達 政宗, født 5. september 1567 i Yonezawa i Japan, død 27. juni 1636) var en japansk samurai og feltherre som levde i Azuchi-Momoyama-perioden. 

Date var en av sin tids fremste daimyoer. Han deltok på Toyotomi Hideyoshis erobringskrig mot Korea og spilte en rolle først som beskytter, senere som forfølger av de tidlige kristne misjonærer i Japan.

Han grunnla byen Sendai i 1600, og ble daimyo av byen.

## Referanser


## Eksterne lenker
*
Fliflet/Hamre

**Fliflet/Hamre** (etablert 1991 i Bergen) er en norsk folkemusikk/jazzgruppe bestående av Gabriel Fliflet trekkspill og Ole Hamre perkusjon.  Deres opprinnelige navn var **Fliflet/Hamre Energiforsyning** (frem til 1999).  Duoen ledet TV-serien «Fliflet/Hamre kraftakvarium» på NRK (1996) og  har gitt ut flere plater på deres egen etikett Lahrmsteiner Elite.  Duoen har også skapt kvartetten Fri Flyt (1993–2001).

Duoen laget med Jan Eggum *En tragisk aften*, og har hatt regi for flere konsertforestillinger, blant annet «Vestland, Festland, Bestland», hvor blant annet Runar Gudnason deltok og avholder den årvisse forestillingen «Fliflet/Hamre morer julen inn».

19. august 2010 holdt duoen konsert på Oslo jazzfestival sammen med jazzgruppen Christianssand String Swing Ensemble
## Utgivelser
**[[Ivar Aasen goes Bulgaria]]* (Lahrstermer Elite, 1994). 
**[[Moro post mortem &ndash; live]]* (Vossajazz Records, 1997).  Liveopptak  fra  konsertforestilling *Energivar* 
**[[Gabriole]]* (Lahrstermer Elite, 1999).  Med blant annet Kari Bremnes og Peter Bastian
**[[Eine kleine kraftmusik]]* (Lahrstermer Elite, 2004). Bidrag fra Knut Reiersrud.

## Referanser


## Eksterne lenker
* 
*
BMW M50

**[[BMW]] M50** er en stempelmotor med seks sylindere på rekke. Sylindervolumet varierer fra 2,0&nbsp;l til 3,2&nbsp;l i de ulike versjoner. Motoren er en DOHC-motor med 24 ventiler. M50 erstattet motoren BMW M20 i 1989, og ble erstattet av BMW M52 i 1994. En oppdatert versjon av motoren, **M50TU**, ble introdusert i 1992 med blant annet VANOS variable ventiltider.

## M50B20
En 2.0-litersversjon (1991&nbsp;cm³) introdusert i 1991. M50B20 ble brukt i 520i, og har en boring på 80&nbsp;mm, slaglengde på 66&nbsp;mm og en effekt på 150&nbsp;hk (110&nbsp;kW).

Brukt i:
* 1991-1995 E36 320i
* 1991-1995 E34 520i

## M50B24
En 2,4-litersmotor basert på 2,5-literen M50B25, med redusert slaglengde. Denne motoren ble kun brukt i modeller montert i Thailand. Effekten er 188&nbsp;hk (140&nbsp;kW), og dreiemomentet er 240&nbsp;Nm (177&nbsp;ft.lbf).

Brukt i:
* 1993-1997 E36 3-serie (Thailand)
* 1993-1997 E34 5-serie (Thailand)

## M50B25
En 2,5-litersversjon (2494&nbsp;cm³) introdusert i 1992. M50B25 ble brukt i 325i. Den har en boring på 84&nbsp;mm, slaglengde på 75&nbsp;mm og en effekt på 192&nbsp;hk (141&nbsp;kW).

Brukt i:
* 1991-1995 E36 325i
* 1992-1995 E34 525i/525ix

Dette er motoren som ble videreutviklet til M50TU. VANOS-oppdateringen ble lagt til sent i 1992, og solgt i E34-modeller fra modellår 1993.

## S50B30US
**S50B30US** var en 3,0-litersversjon brukt i den amerikanske utgaven av E36 M3. Effekten var 240&nbsp;hk (179&nbsp;kW).

Brukt i:
* 1995 E36 M3

## S50B30

**S50B30** var en sportslig 3,0-litersversjon, som ble brukt i E36 M3. Effekten er 286&nbsp;hk (210&nbsp;kW). S50B30 har en boring på 86&nbsp;mm og en slaglengde på 85,8&nbsp;mm.

Brukt i:
* 1992-1995 E36 M3

## S50B32

**S50B32** var en oppgradert versjon av S50B30. Effekten i 3,2-litersversjonen er 321&nbsp;hk. Motoren har en boring på 86,4&nbsp;mm og en slaglengde på 91&nbsp;mm.

Brukt i:
* 1996-1999 E36 M3
* 1997-2000 M Roadster
* 1998-2000 M Coupe
Nummerplan (E.164)

Dagens versjon av **norsk nummerplan for telefoni, ISDN og mobiltelefoni** ble innført i 1993. Den daværende nummerplanen, med bare 7 signifikante siffer, måtte erstattes siden den var i ferd med å gå tom for ledige telefonnummer. Nummerplanen er stort sett lukket, med fast nummerlengde på 8 siffer, unntaksvis også 3, 4, 5 eller 12 siffer. Planen er internasjonalt unik gjennom å tillate stedsuavhengige nummer i serien 02000-09999.

Nummerplanen kan i fagsjargong omtales med kortnavnet **E.164**. Dette brukes til å skille den fra andre norske nummerplaner, for eksempel nummerplanen for datanett kalt  X.121.

Kortnavnene E.164 og X.121. henspiller på de to internasjonale standardene eller rekommendasjonene som disse to nummerplanene følger. De er utarbeidet av FNs standardiseringsorgan for telekommunikasjon, ITU.   

## Norsk nummerplan for telefoni, ISDN og mobiltelefoni, oversikt

Her gjengis nummerplanen i grove trekk med noen kommentarer. Fullstendig versjon er lagt ut på Nasjonal kommunikasjonsmyndighets hjemmeside.

## Referanser
Øivind Farmen

**Øivind Farmen** (født 14. april 1972 i Sandefjord, oppvokst i Tjølling, Vestfold), er en norsk musiker, bosatt i Selbu (Sør-Trøndelag). Han har siden 2002 vært medlem av folkemusikktrioen Flukt.

Åtte år gammel begynte Farmen å spille trekkspill hos Gustav Schmidt i Sandefjord. Senere gikk han på Sandefjord Musikkskole og musikklinjen ved Sandefjord Gymnas (1988–1991) med Arne Kulsvehagen som lærer. Her ble han også introdusert for trekkspill med melodibass (akkordeon).

Siste året på gymnaset og de påfølgende konservatoriestudiene ved Barratt Due musikkinstitutt i Oslo (1991–1995) ble utført under Anders Grøthe i hovedinstrument og kammermusikk. Konservatoriestudiene ble avsluttet med beste karakter (1.0) i både hovedinstrument- og kammermusikkstudiet.

Han har gitt ut fire soloalbum, og ble nominert til Spellemannprisen 2010 i klassen samtidsmusikk for albumet *[[Norwegian Safari]]*.

Farmen er ansatt som universitetslektor ved Institutt for musikk, NTNU.

## Diskografi
;Album
**[[Baroque]]* (1995)
**[[Ritornell (album)|Ritornell]]* (2004)
**[[Dancing According to Me]]* (2007), med Jörgen Sundeqvist
**[[Norwegian Safari]]* (2010)
**[[Øivind Farmen plays Scandinavian Accordion Favourites]]* (2010)
### Flukt
;Album
* *[[Spill (album)|Spill]]* (2002)
* *[[Drufiacc]]* (2004)
* *[[Stille før stormen (Flukt-album)|Stille før stormen]]* (2008)
;Singler
**Det er nu tid at Vaage* (2002)
**Bayer* (2004)
### [[Pamper's Orkester]]
**[[Pamper's Orkester (album)|Pamper's Orkester]]* (1999)
;Deltar på
* Orkdal Trekkspillklubb: *[[Jubileumsplata med Orkdal Trekkspillklubb &ndash; 25 år 2002]]* (2002)
* Norsk Folkemusikk- og Danselag: *[[www.folkogdans.no vol. 2]]* (2003)
* ATG: *[[Accordionists & Teachers Guild International Vol. 1]]* (2004)
* Forsvarets musikk: *[[Ja vi elsker (Forsvarets musikk-album)|Ja vi elsker]]* (2005)
* Den lille redningsskøyta Elias: *[[Elias og kongeskipet (album)|Elias og kongeskipet]]* (2007)
* Bjarne Brøndbo, Ole Edvard Antonsen & Luftforsvarets musikkorps: *[[Sommer i lufta]]* (2008)
* Folkelarm/Etnisk musikklubb: *[[FolkeLarm Oslo2008]]* (2008)
* Den lille redningsskøyta Elias: *[[Elias &ndash; Alle sangene fra filmene og TV-serien]]* (2010)

## Referanser
Oeiras

**Oeiras** er en by og kommune i delstaten Piauí i nordøstregionen av Brasil.

Oeiras vokste opp rundt en kirke som ble bygget i 1695. Den fikk bystatus i 1712 og ble delstatshovedstad i Piauí i 1759. Den mistet statusen som hovedstad  i 1852, da man anla Teresina lenger inn i delstaten.

## Referanser
Arnfinn Haram

**Arnfinn Andreas Haram** (f1948–2012) var en norsk dominikanerprest og samfunnsdebattant, som blant annet skrev fast i avisen *[[Klassekampen]]* og gav ut flere bøker. 
## Liv og virke
### Bakgrunn
Arnfinn Haram vokste opp i Haram og på Stranda.
### Luthersk prest
Han var utdannet cand.theol ved Menighetsfakultetet og var tidligere prost i Den norske kirke, blant annet sokneprest i Loddefjord i Bergen og senere prost i Laksevåg prosti.  
### Katolsk prest
Etter sin konversjon til den katolske kirke i 1998 studerte han ved Angelicum i Roma, der han i 2008 ble lisensiat i teologi på en avhandling om kardinal Newman. Han ble presteviet som katolsk prest for dominikanerne den 16. mai 2003 av biskop Gerhard Schwenzer SS.CC. av Oslo katolske bispedømme.

Haram satt i en nemnd som på oppdrag fra den katolske biskopen i Oslo oversatte den katolske messeboken *[[Missale Parvum]]* til nynorsk.

Fra 2009 og fram til sin død var han prior for dominikanerklosteret i Oslo.

## Bibliografi
* *Kristen oppseding og kyrkjeleg identitet : ei vurdering av IKO med særleg sikte på folkekyrkjeproblemet* Oslo 1978
* *Den gudstenestlege regula : reformatorisk arv og aktuelt program* Oslo 1979
* *Tre florentinarar : essay og artiklar om religion, kultur og samfunn : 2003-2009* (forord av Jon Michelet). Efrem forlag 2009
* *Babylonsk harpe* (etterord av Knut Olav Åmås). Efrem forlag 2013.

## Referanser


## Eksterne lenker
* Arnfinn Haram på katolsk.no
BMW M20

**[[BMW]] M20** er en stempelmotor med seks sylindere på rekke fra BMW med 12 ventiler og enkel overliggende kamaksel. Motoren ble introdusert i 1976, i modellene BMW 320/6 og 520/6, og har sylindervolum fra 2,0 til 2,7 liter. Motoren var «lillebror» til den større M30-motoren.

Motoren ble benyttet i E21 og E30 3-serie, samt E12, E28 og E34 5-serie, og ble dermed produsert over fire tiår, da den nyere M50-motoren med 24 ventiler og doble overliggende kamaksler tok over.

Under navnet BMW M21 ble motoren også videreutviklet til en dieselmotor, også tilgjengelig med turbolader.

## M20B20
Den første modellen til å bruke den nye motoren var BMW E12, 520/6.  Motoren hadde en Solex forgasser. 

Brukt i følgende modeller:
* 1977&ndash;1981 E12 
* 1979&ndash;1983 E21 
* 1982&ndash;1984 E28 
* 1982&ndash;1988 E28 
* 1983&ndash;1992 E30 
* 1988&ndash;1990 E34 

## M20B23

M20B23 Ble først brukt i modellen 323i.

Tidlige M20B23 motorer hadde Bosch K-Jetronic innsprøytning. Dette ble senere skiftet ut til fordel til Bosch L-jetronic

Brukt i følgende modeller:
* 1977&ndash;1982 E21 
* 1982&ndash;1985 E30 

## Referanser
Universalgeni

**Universalgeni** (fra latin *genius universalis*), **universalist** (*Homo universalis*), **generalist**, **polyhistor** (gresk for «megetviter»), **polymath** («meget lærd») eller **allviter** er en lærd person med usedvanlig brede kunnskaper innen de forskjelligste områder innen vitenskapene og ofte også kunstene. Uttrykket er særlig knyttet til begynnelsen av ''Nytiden''; de universalgeniene som kan knyttes tidsmessig til renessansen kalles ofte for «renessansemennesker». Men polyhistorer kjenner man også fra andre tidsepoker.

## Eksempler på universalgenier
Fra antikken nevner man gjerne Marcus Terentius Varro som den viktigste romerske polyhistor. En annen kjent polyhistor var en gresk grammatiker som fikk betegnelsen tilføyd som tilnavn: Lucius Cornelius Alexander Polyhistor.

Gode eksempler på polyhistorer i renessansen er Leonardo da Vinci, 
Michelangelo og Leon Battista Alberti. Barokktidens fremste polyhistor var Gottfried Wilhelm Leibniz; en annen var jesuitten Athanasius Kircher.

Fra den arabiske vitenskapsverden kan nevnes oppfinneren Al-Jazari (1136–1206) og forfatteren As-Suyuti fra Kairo (1445–1505).

## Se også
*Geni
*Vidunderbarn
*Polyglott, person som snakker mange språk

## Eksterne lenker
* 
*  C. F. Gellert: ''Der Polyhistor''
Investor (selskap)

**Investor AB** er et svensk investeringsselskap som ble grunnlagt i 1916 og som fremdeles kontrolleres av familien Wallenberg gjennom de såkalte Wallenbergstiftelserna som er hovedeiere i selskapet.  Selskapet forvalter aksjer med stemmerett i fremfor alt svenske selskap.

## Kjerneinvesteringer
Følgende liste er fra juli 2007: 
*ABB
*AstraZeneca
*Atlas Copco
*Electrolux
*Ericsson
*Husqvarna
*OMX
*Saab
*Scania
*SEB

I juni 2007 kjøpte Investor og Saab sammen med den norske stat seg opp i Aker Holding.

Fra 2010 til 2019 eide Investor helseforetaket Aleris.

## Referanser


## Eksterne lenker
*
BMW M30

**BMW M30** er en stempelmotor med seks sylindere i rekke fra BMW. Motoren ble utviklet sent på 1960-tallet, og er en utvidet utgave av fabrikkens firesylindrete BMW M10-motor. Motoren er utstyrt med én overliggende kamaksel med kjededrift, og kalles ofte «Big Six», et navn den fikk da BMW lanserte den mindre sekssylindrete BMW M20 sent på 1970-tallet.

M30-motoren ble levert i en mengde modeller fra BMW, blant annet E9 og E24, samt løpsbiler i ETCC (European Touring Car Championship på 1970-tallet og frem til midten av 1980-tallet.

En turbovariant ble satt i produksjon under navnene M102 og M106 (avhengig av sylindervolumet, enten 3,2 eller 3,4 liter) og ble brukt i E23 7-serie (*745i*).

M30-motoren er den BMW-motoren som var lengst i produksjon, fra 1968 (i E3 og E9) og frem til 1993 (E34 535i). Sylindervolumet varierte fra 2,5 til 3,4 liter med 100&nbsp;mm boring.

__NOTOC__

2,8&nbsp;L (2&nbsp;788&nbsp;cm³) er brukt i:
* 1979-1987 E24 628CSi

3,0&nbsp;L (2&nbsp;986&nbsp;cm³) er brukt i:
* 1976-1979 E24 630CS

3,2&nbsp;L (3&nbsp;210&nbsp;cm³) er brukt i:
* 1976-1984 E24 633CSi

3,4&nbsp;L (3&nbsp;430&nbsp;cm³) er brukt i:
* 1983-1993 Europa
* 1985-1993 USA

3,5&nbsp;L (3&nbsp;453&nbsp;cm³) er brukt i:
* 1978-1983 E24 635CSi 

3,5&nbsp;L (3&nbsp;453&nbsp;cm³) DOHC er brukt i:
* 1987-1989 E24 M6
* 1984-1988 M635csi/M6
* 1984-1986 745i – Sør-Afrika

## M30B30

Introdusert i 1986 med E32, og leverte 185 hk fra 2,9 liters sylindervolum. Motoren var i produksjon frem til 1993.

Brukt i:
* 1986-1992 E32 7-serie
* 1988-1993 E34 5-serie

## M30B34

3,4&nbsp;liter

Brukt i:
* 1985-1988 E28 5-serie
* 1985-1987 E24 6-serie
* 1985-1987 E23 7-serie

## M30B35

* 3,4 liter (3&nbsp;430 cm³) SOHC rekkemotor med seks sylindre
* Kompresjonsforhold 1:10
* 218 hk ved 5&nbsp;700 o/min

Brukt i:
* 1988-1989 E24 635CSi
* 1988-1993 E34 535i
* 1988-1992 E32 735i

## Referanser
BMW M51

**BMW M51** er en dieseldrevet stempelmotor med seks sylindere på rekke produsert av BMW mellom juli 1991 og februar 2000.

*I oversikten står *'td** for turbodiesel, mens **tds*' står for turbodiesel med intercooler*.

Brukt i:
* 1991-1997 E36 325td (M51D25 UL)
* 1996-1998 E36 325td (M51D25TU UL)
* 1993-1996 E36 325tds (M51D25 OL)
* 1996-1998 E36 325tds (M51D25TU OL)

* 1992-1996 E34 525td (M51D25 UL)
* 1991-1996 E34 525tds (M51D25 OL)
* 1996-2000 E39 525tds (M51D25TU OL)

* 1996-2000 E38 725tds (M51D25TU OL)

* 1995-2001 Land Rover Range Rover 2.5 D/DSE

Den samme motoren ble også benyttet i Opel Omega mellom 1995 og 2001.

## Referanser
Balthazar Gago

**Balthazar** eller **Balthasar Gago** (født ca. 1520 i Portugal, død 1583 i Goa i India) var en av jesuittordenens første misjonærer i Det fjerne østen, og en medarbeider til pater Frans Xavier, selve pioneren for disse misjonene. 

## Misjonær i Asia
Til å begynne med var han basert i Goa i India. I 1550 grunnla han jesuittenes residens i den sørindiske byen Cochin. 

I 1552 ledsaget han og noen andre pater Frans Xavier østover, men de skilte lag i Malakka. Frans Xavier dro da videre mot Kina, der han døde. Gago ble så engasjert i Japan-misjonen, dit han ankom i 1555. Han fikk arbeidet i området til *[[daimyo]]*en av Bungo, Otomo Yoshishige. I Hirado utviklet han et katolsk fellesskap som kom opp i 500 medlemmer. Blant de konverterte var også ledende medlemmer av daimyoens hoff.

Den første noenlunde grundige kristne beskrivelse om shintoreligionen i Japan antas å ha blitt forfattet av pater Gago i 1557: *Sumario de los errores de Japão de varias seitas* («Oppsummering av de forskjellige japanske sekters feil». I tillegg til shintoismen går han inn på buddhismen og på shugendō (japansk fjellasketisme). Det var pater Gago som først presenterte en distinksjon mellom de forskjellige trosretningene i landet. Verket fikk stor betydning for jesuittenes akkomoidasjonsarbeid, særlig ansporet av pater Alessandro Valignano som skulle få ansvaret for misjonene i  både Kina og Japan. I avsnittene om shintoismen fremgår Gagos oppfatning av shintoismen slik: 

:«Japanerne tilber tyve idoler som de kaller *kamisu* eller guddommer. *Kamisu* er alle menneskelige vesenere, og på grunn av de *kami*ene som var første i dette land, sier de at Japan er kamisu (shinkoku)-landet. Japanerne har ingen begrep om noen Skaper. De tror at solen og månen er levende vesener. Blant *kamisu*ene er solen den fremste. Solen er den første konge. *Kamisu*enes sekt har fem lover (tabuer). De mennesker som tilber *kamisu*er søker intet i den neste verden. De søker kun sin lønn i denne verden. *Kamisu*ene er også djevler. Disse djevlekamisuer tar bolig i menneskenes kropper og herjer rundt. Ut av frykt tilber folk disse djevlekamisuene, og djevlekamisuer kan også opptre i dyreskikkelser.»

Pater Gago skrev også en katekisme som ble meget populær blant japanske kateketer og deres hjelpere, kalt *dojuku*. Blant annet gjennom den fikk han stor betydning for utviklingen av katolsk terminologi på japansk.

Fra påsketider 1561 til 1. januar 1562 var han i Macao, som jesuittene var i ferd med å bygge opp som sin base både for misjonene i Japan og i Kina. På denne tid var det allerede mellom 500 og 600 portugisere i Macao. Derfra dro han så til Malakka og tilbake til India.

## Litteratur
*Hubert Cieslik: «Balthazar Gago and the Japanese Christian terminology», i *Missionary Bulletin*, vol. VII, Tokyo, 1954. 
*Nettversjon av Hubert Cieslik: Balthazar Gago and the Japanese Christian terminology, 2004 Nettsted sist besøkt 2. juli 2007.
* Joseph Dehergne: *Répertoire des Jésuites de Chine de 1552 à 1800*, Roma: Institutum Historicum S.I., Paris Letoyzey & Ané 1973.

## Se også
* Liste over kinamisjonærer tilhørende jesuittordenen
Investor

:*Denne artikkelen omhandler begrepet investor. For det svenske investeringsselskapet, se [[Investor (selskap)]].* 

En **investor** kan være en person eller et firma som gjør en investering. 

Innen finansverdenen brukes begrepet om personer eller selskaper som på fast basis handler i aksjer og andre verdipapirer. Begrepet kan imidlertid også brukes om parter som handler i fast eiendom, valuta, varer eller andre aktiva. 

Begrepet forutsetter at parten handler i disse verdiene i håp om å oppnå profitt. EU har laget et direktiv, direktiv om markeder i finansielle instrumenter, for å beskytte uerfarne investorer.

## Kilder
*
BMW M21

**BMW M21** er en 2.4-liters dieseldrevet stempelmotor med seks sylindere på rekke. Motoren er basert på BMW M20, og ble lansert i 1983. Motoren har også vært tilgjengelig med turbolader.

Motoren er brukt i:
* 1986-1992 E28 524d/524td
* 1987-1993 E30 324d/324td
* 1987-1992 E34 524td
* 1984-1985 Lincoln Continental

## Referanser
André Fernandes

**André Fernandes** (født 1516 i Campo Maior i Portugal, død 22. mars 1598 i Goa i India) var misjonær tilhørende jesuittordenen i misjonene i Østen. Han var i Macao fra 1564 senest 1568, og virket senere i India.

## Se også
* Liste over kinamisjonærer tilhørende jesuittordenen

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Fylkesvei 1206

**Fylkesvei 1206** går mellom Knatterød og Ise stasjon i Sarpsborg kommune.

Frem til 2019 hadde veien betegnelsen fylkesvei 627 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Hubert Cieslik

**Hubert Cieslik** (tysker, født 2. juli 1914 i Polen, død 22. september 1998) var en ledende kirkehistoriker som spesialiserte seg på tidlig japansk misjonshistorie, og skrev sine verker på tysk, engelsk eller japansk. Han var katolsk prest tilhørende jesuittordenen, misjonerte i Japan. Han var i Hiroshima da byen ble atombombet, og kom fra det med mindre skader. Han underviste ved jesuittenes universitet *Sophia* i Tokyo.

## Noen verker
* «Ibuki-mogusa and other documents concerning the Tokugawa Roman Catholic churches» (oversatt av H.C.), i *Monumenta Nipponica*, Vol. 6, No. 1/2 (1943), ss. 13-51
* «Die Goningumi im Dienste der Christenüberwachung» (oversatt av H.C.), i *Monumenta Nipponica*, Vol. 7, No. 1/2 (1951), ss. 102-155
* «Balthazar Gago and the Japanese Christian terminology», i *Missionary Bulletin*, vol. VII, Tokyo, 1954. 
* «The Great Martyrdom in Edo 1623. Its Causes, Course, Consequences», i *Monumenta Nipponica*, Vol. 10, No. 1/2 (1954), ss. 1-44
* «P. Pedro Kasui (1587–1639): Der letze japanische Jesuit der Tokugawa-Zeit.», i *Monumenta Nipponica*, Vol. 5, No. 1/2 (1959–60), ss. 35-86
* «Kirishitan-Literatur der Nachkriegszeit», i *Monumenta Nipponica*, Vol. 16, No. 3/4 (Oct., 1960 – Jan., 1961), ss. 407-433

; Utvalgte artikler på nett:
*St. Francis Xavier, S.J. Nettsted sist besøkt 2. juli 2007.
*Balthazar Gago and the Japanese Christian terminology, 2004 Nettsted sist besøkt 2. juli 2007.
*Gaspar Vilela: The Apostle of Miyako Nettsted sist besøkt 2. juli 2007.
*Father Louis Frois: Historian of the Mission Nettsted sist besøkt 2. juli 2007.
*Alessandro Valignano: Pioneer in Adaption Nettsted sist besøkt 2. juli 2007.
*Soldo Organtino: The Architect of the Japanese Mission Nettsted sist besøkt 2. juli 2007.
BMW M57

**BMW M57** er en dieseldrevet stempelmotor med seks sylindere på rekke produsert av BMW siden 1998. Motoren vant prisen *International Engine of the Year* i klassen mellom 2,5 og 3 liter i årene mellom 1999 og 2002. Den oppgraderte versjonen med doble turboladere vant den samme prisen i 2005.

## M57D25
**M57D25** er den minste motoren i M57-serien med et sylindervolum på 2,5 liter. Motoren leverer en effekt på 120&nbsp;kW (161&nbsp;hk) ved  omdreininger per minutt, og et dreiemoment på 350&nbsp;Nm ved –&nbsp;o/min med en turtallssperre på &nbsp;o/min. Motoren ble introdusert i 2000.

Brukt i:
* 2000–2003 E39 525d

## M57TUD25
En oppdatert 2,5-litersversjon introdusert i 2004. Motoren leverer en effekt på 130&nbsp;kW (174&nbsp;hk) ved &nbsp;o/min og 400&nbsp;Nm ved –&nbsp;o/min.

Brukt i:
* E60/E61 525d

## M57D30
**M57D30** (*M57D29*) har et sylindervolum på 2,9 liter og ble introdusert i 1998. Opprinnelig ble det produsert to versjoner av denne motoren, begge leverte 135&nbsp;kW (181&nbsp;hk) ved &nbsp;o/min, mens dreiemomentet enten var 390&nbsp;Nm ved –&nbsp;o/min eller 410&nbsp;Nm ved –&nbsp;o/min. Effekten ble økt til 142&nbsp;kW (190&nbsp;hk) ved &nbsp;o/min i 2000.

Brukt i:
* 135&nbsp;kW (181&nbsp;hk) ved &nbsp;o/min og 390&nbsp;Nm ved –&nbsp;o/min
** E39 530d
** E46 330d/330xd
* 135&nbsp;kW (181&nbsp;hk) ved &nbsp;o/min og 410&nbsp;N·m ved –&nbsp;o/min
** E38 730d
** E53 X5 3.0d
* 142&nbsp;kW (190&nbsp;hk) ved &nbsp;o/min og 410&nbsp;Nm ved –&nbsp;o/min
** E38 730d
** E39 530d
** E60 530d
* 160&nbsp;kW (218&nbsp;hk)
** E60 530d

## M57TUD30
I 2002 ble **M57TUD30** lansert med 3-liters sylindervolum. Motoren leverte opprinnelig en effekt på 160&nbsp;kW (215&nbsp;hk) ved &nbsp;o/min og 500&nbsp;Nm ved –&nbsp;o/min, men ble justert til 150&nbsp;kW (201&nbsp;hk) ved &nbsp;o/min og 410&nbsp;Nm ved –&nbsp;o/min i 2003 og igjen til 200&nbsp;kW (272&nbsp;hk) ved &nbsp;o/min og 560&nbsp;Nm ved –&nbsp;o/min i 2004.

Brukt i:
* 150&nbsp;kW (201&nbsp;hk) ved &nbsp;o/min og 410&nbsp;Nm ved –&nbsp;o/min
** E46 330d/330Cd/330xd
** E83 X3 3.0d
* 160&nbsp;kW (215&nbsp;hk) ved &nbsp;o/min og 500&nbsp;Nm ved –&nbsp;o/min
** E53 X5 3.0d
** E60/E61 530d/530xd
** E65 730d
* 200&nbsp;kW (272&nbsp;hk) ved &nbsp;o/min og 560&nbsp;Nm ved –&nbsp;o/min
** E60/E61 535d

## M57TU2D30
**M57TU2D30** ble introdusert i 2005 med et sylindervolum på 3 liter, og leverte en effekt på 170&nbsp;kW (228&nbsp;hk) ved &nbsp;o/min og 520&nbsp;Nm ved –&nbsp;o/min.	
Brukt i:
* E65 730d
* E90/E91 325d
* E90/E91 330d/330xd
Fylkesvei 381

**Fylkesvei 381** går mellom Hauge og Veum i Fredrikstad kommune.

Strekningen ble fastlagt 2019, og består av den tidligere fylkesvei 381 (Østfold) og en delstrekning av den tidligere fylkesvei 409 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*